Բրյուս Ֆայրսթին

**Բրյուս Ֆայրսթին** (Bruce Feirstein, ), ամերիկացի սցենարիստ և հումորիստ, ով առավել հայտնի է Ջեյմս Բոնդի սերիալներում իր ներդրումով և իր ամենաշատ վաճառվող հումորային գրքերով, ներառյալ *[[Իսկական տղամարդիկ քիշ չեն ուտում|«Իսկական տղամարդիկ չեն ուտում քիշ»]]* և *«Հաճելի տղաները միայնակ են քնում»* գրքերը։ «*Իսկական տղամարդիկ չեն ուտում քիշ»* գիրքը 55 շաբաթ եղել է *[[Նյու Յորք Թայմս|The New York Times]]* օրաթերթի լավագույն վաճառվողների ցուցակում։

## Վաղ տարիներ և կրթություն
Ֆայրսթինը ծնվել է Նյու Ջերսի նահանգի Մեյփլվուդ քաղաքում։ Դպրոցական տարիներին Ֆայրսթինն աշխատել է Նյուարկի օդանավակայանում որպես թռիչքուղիների լույսերը փոխարինող։ Ֆայրսթինը սովորել է Բոստոնի համալսարանում, որտեղ եղել է *The Daily Free Press* ուսանողական թերթի գլխավոր խմբագիրը։

## Գործունեություն
Բոստոնի համալսարանն ավարտելուց հետո Ֆայրսթինը աշխատել է որպես գովազդային պատճենահանող՝ շահելով 11 Կլիոյի անվան մրցանակ (Clio Awards) և երեք Մենաշուո Ոսկե մատիտներ («One Show Gold Pencils»)  մրցնակների` այնպիսի հաճախորդների համար կորպորատիվ և քաղաքական գովազդային արշավներում իր աշխատանքի համար, ինչպիսիք են BMW, FedEx լոգիստիկ ընկերությունը, Michael Dukakis-ը և Sony:

Այնուհետև նա դարձել է ազատ գրող իր բազմաթիվ հրապարակումներոանդես գալով այնպիսի հեղինակավոր պարբերականներում, ինչպիսիք են` *The New York Times Magazine* (որտեղ նա փոխարինել է Ռասել Բեյքերին ), *New Republic*, *[[New York Magazine|New York]]*, *[[Վաշինգտոն Փոստ|Washington Post]]*, *[[Լոս Անջելես Թայմս|Los Angeles Times]]*, *[[The New Yorker|New Yorker]]*, *East Hampton Star* և *[[Փլեյբոյ|Playboy]]:*

Նա եղել է *Spy- հումորային ամսագրի* խմբագիր, աշխատել է Հոուել Ռեյնսի հետ՝ գրելով խմբագրականներ «*The New York Times»* թերթի համար և  1994 թվականից գրել է (հիմնականում) հումորային «New Yorker's Diary», «*The New York Observer»* ամսագրերի համար։ 1995 թվականից նա եղել է «*[[Vanity Fair|Vanity Fair»]]* ամսագրի խմբագիր, իսկ 2000 թվականից՝ «*Strategy+Business»* ամսագրի սյունակագիր։ Նրա աշխատանքը նաև հայտնվել է առցանց «Salon.com» և «Inside.com» կայքերում։

Հեռուստատեսությունում Ֆայրսթինը շատ կարճատև աշխատել է «*[[Շաբաթ երեկոյան ուղիղ եթերում|Saturday Night Live»]]* ամերիկյան երաժշտական հումորային հեռուստաշոուում, մասնակցել է «ABC» հեռուստաընկերության *«Days End»* հաղորդման եթերում և առաջադրվել *CableACE մրցանակի* HBO  ամերիկյան կաբելային հեռուստացանցի  *«Լավագույն ոտքերը ութերորդ դասարանում»* իր գրած մեկ գործողությամբ պիեսի համար, որի գլխավոր դերակատարներն էին Թիմ Մեթսոնը և Ջիմ Բելուշին։ Նա նաև եղել է Fox-ի *«Պարոն Նախագահ*» հեռուստասերիալի պատմությունների խմբագիրը, որի գլխավոր դերակատարը Ջորջ Ս. Սքոթն էր, իսկ պրոդյուսերը՝ Ջոնի Քարսոնը։ Նա նկարահանվել է (որպես ինքը) Ջեյմս Բոնդի և Փիրս Բրոսնանի մասին 1980-ականների «Հոլիվուդի կինոմրցանակաբաշխության սեզոնի» վավերագրական ֆիլմերում։

Ֆայրսթինը նաև հանդես է եկել որպես *CNBC բիզնես նորությունների* և ''Fox News'' լրատվական հեռուստաալիքների եթերներում քաղաքական մեկնաբան, ինչպես նաև հարցազրույց է տվել *The Today Show* և *Good Morning America* հաղորդումների համար։

Բացի Ջեյմս Բոնդի սերիալից, Ֆայրսթինը նաև աշխատել է (տիտրերում նշված չէ) Ուիլ Սմիթի, Բրյուս Ուիլիսի, Ջոն Տրավոլտայի և Ջուլիա Ռոբերթսի սցենարների վրա՝ ռեժիսորներ Ջոն Վուի և Ջոն ՄաքՏյերնանի հետ միասին։ Նա իր կերպարով հանդես է եկել 1992 թվականին նկարահանված *«Մերկը Նյու Յորքում»* գեղարվեստական ֆիլմում, որի ռեժիսորը Դենիել Ալգրանն է։

2007 թվականին, Լոս Անջելեսում շարունակելով սցենարներ գրել և Նյու Յորքի *Vanity Fair-* ում ներդրում ունենալով, նա սկսել է ֆիլմեր արտադրել Չինաստանում։ Նրա առաջին ֆիլմը՝ 2009 թվականի *«Հոնգ Հե»* ( *Կարմիր գետ* ) ֆիլմն է, Վիետնամի պատերազմի հետևանքների մասին, որը Չինաստանում մեծ արձագանք է գտել քննադատների և առևտրային ոլորտի շրջանում։ Ռեժիսորը Ջիարուի Ժանգն է, գլխավոր դերերում՝ Նիկ Չյունը, Դենի Լին և Ջինգչու Չժանը։

2008 թվականին Ֆայրսթինը նշանակվել է Բոստոնի համալսարանի վերակացուների խորհրդի անդամ։

## Ջեյմս Բոնդ
1995 թվականին Ֆայրսթինը սկսել է աշխատել Ջեյմս Բոնդի ֆրանշիզայում ՝ գրելով (Ջեֆրի Քեյնի հետ) *[[Ոսկե աչքը|«Ոսկե աչքը»]]* ֆիլմի սցենարը՝ ըստ Մայքլ Ֆրանսի պատմվածքի։ Ֆայրսթինը դրանից հետո, 1997 թվականին գրել է «Վաղը չի մեռնի երբեք»  պատմությունը և սցենարը։ 1999 թվականին Ֆայրսթինը գրել է *[[Ամբողջ աշխարհն էլ քիչ է|«Ամբողջ աշխարհն էլ հերիք չէ»]]* պատմվածքի սցենարը Նիլ Փերվիսի և Ռոբերտ Ուեյդի հետ համատեղ։

Ֆայրսթինը նաև չորս համակարգչայի խաղ է գրել Բոնդի շարքից։ 2004 թվականին Ֆայրսթինը գրել է քննադատների համակրանքին արժանացած «*Ջեյմս Բոնդ 007. Ամեն ինչ կամ ոչինչ»* համակարգչային խաղը ծրագրավորող և հրատարակիչ ''Electronic Arts'' ընկերության համար։ Դրանից հետո Ֆայրսթինը հարմարեցրել է 1957 թվականի Յան Ֆլեմինգի վեպը և 1963 թվականին նկարահանված *[[Ռուսաստանից սիրով|«Ռուսաստանից սիրով»]]* ֆիլմը` ստեղծելով համանուն համակարգչային խաղ` օգտագործելով Շոն Քոներիի ձայնն ու նմանությունը։ 

2010 թվականին Activision-ը հայտարարել է, որ ինքը կներկայացնի օրիգինալ պատմություն շարքի հաջորդ տեսախաղի համար՝ Ջեյմս Բոնդ 007։ *Blood Stone-ը* Xbox 360, PlayStation 3 և PC պլատֆորմների համար, ինչպես նաև *GoldenEye 007* տեսախաղի ռիմեյքը։ Որպես *[[Ոսկե աչքը]]* ֆիլմի բնօրինակ գրողներից մեկը, Ֆայրսթինի աշխատանքը նոր խաղի վրա ներառում է սյուժեի թարմացում ժամանակակից միջավայրի և Դենիել Քրեյգի կերպարի մեկնաբանության ոճով։

## Անձնական կյանք
Ֆայրսթինն ապրում է իր կնոջ՝ Մադլին Ուորենի և երկվորյակ երեխաների՝ Թոմասի և Էլիզաբեթի հետ Լոս Անջելեսում։ Մադլին Ուորենը ստուդիայի նախկին գործադիրն է եղել, որը բազմաթիվ գեղարվեստական ֆիլմերի արտադրության վերահսկման պատասխանատուն է եղել, այդ թվում՝ *«Իմ սիրելի տարին»*, *«Թիթեղյա գավաթը»*, *«Մարդը, որը շատ քիչ գիտեր*» և «Օսկարի» առաջադրված «Լոս Անջելեսի գաղտնիքները» (*LA Confidential)* ֆիլմերը։

## Մատենագրություն
### Գրքեր
1982, «Իսկական տղամարդիկ քիշ չեն ուտում»

1986, *«Հաճելի տղաները միայնակ են քնում. ժամադրություն դժվարին ութսունականներին» (գրքի կազմի ներքևում` *'Իսկական տղամարդիկ քիշ չեն ուտում*' գրքի հեղինակ)*

2017, «Հին դպրոց. Կյանքը Սեյն Լեյնում»։

### Էսսեներ և հրապարակումներ
* 2013, «Ուղեկցող ասպետ», Քեն Ռոբինսոն
* 2019, «Չինական բլոկբաստերի արշալույսը», Strategy+Business:

## Ֆիլմագրություն

## Ծանոթագրություններ

## Արտաքին հղումներ
* 
* Articles by Bruce Feirstein at *The New York Observer*.
* Articles by Bruce Feirstein at *[[Vanity Fair]]*.

 
Կատեգորիա:20-րդ դարի գրողներ
Կատեգորիա:Ամերիկացի գրողներ
Կատեգորիա:Ամերիկացի կինոսցենարիստներ
Կատեգորիա:Ամերիկացի սցենարիստներ
Կատեգորիա:Ամերիկացի երգիծաբաններ